laion/Wikipedia-Exotic huggingface dataset:
জর্জ এভারেস্ট

কর্ণেল স্যার জর্জ এভারেস্ট ( ইংরেজি ভাষায়ঃ George Everest; ৪ জুলাই, ১৭৯০ – ১ ডিসেম্বর, ১৮৬৬) ওয়েলসের জরীপকারক ও ভূগোলবেত্তা ছিলেন। এছাড়াও তিনি ১৮৩০ থেকে ১৮৪৩ সাল পর্যন্ত ব্রিটিশ ভারতের সার্ভেয়ার-জেনারেল ছিলেন। স্যার জর্জ সর্বাপেক্ষা জনপ্রিয় হয়ে আছেন দক্ষিণ ভারত থেকে নেপাল পর্যন্ত মধ্য বৃত্তাকৃতি গ্রেট ট্রিগোমেট্রিক সার্ভে বা বৃহৎ ত্রিকোণমিতিক জরিপ করে। এর দূরত্ব আনুমানিক ২৪০০ কিলোমিটার বা ১,৪৯১ মাইল। ১৮০৬ সালে উইলিয়াম ল্যাম্বটন এ জরীপকার্য শুরু করেন যা কয়েক দশক কাল পর্যন্ত স্থায়ী ছিল ও তা সম্পন্ন করে বেশ কৃতিত্বের সাক্ষর রাখেন। ১৮৬৫ সালে স্যার জর্জ এভারেস্টের নামানুসারে পর্বতের নামকরণ করা হয় মাউন্ট এভারেস্ট। কিন্তু এ নামকরণে তার ঘোর আপত্তি ছিল। এন্ড্রু স্কট ওয়াহ নামীয় তার স্থলাভিষিক্ত ব্যক্তি কর্তৃক এ পর্বতের জরীপ কার্য পরিচালিত হয়েছিল। গ্রীনিচে খ্রীষ্টধর্মে দীক্ষিত হন তিনি। ১৮১৮ সালে রাজকীয় সেনাবাহিনীতে কমিশন্ডপ্রাপ্ত হন। ১৮০৬ সালে কর্ণেল উইলিয়াম ল্যাম্বটনের সহকারী হিসেবে উপমহাদেশে গ্রেট ট্রিগোনোমেট্রিক্যাল সার্ভে কর্মে নিযুক্ত হন এভারেস্ট। ১৮২৩ সালে লেম্বটনের মৃত্যুর পর তিনি উত্তরাধিকারী হিসেবে ঐ পদে জরীপকার্য তদারক করেন। অতঃপর ১৮৩০ সালে অবিভক্ত ভারতের সার্ভেয়ার-জেনারেল পদে নিযুক্তি ঘটে তার। ১৮৪৩ সালে চাকরি জীবন থেকে অবসর গ্রহণ করেন। এরপর তিনি যুক্তরাজ্যে বসবাস করতে থাকেন। সেখানে তিনি রয়েল সোসাইটির ফেলো নির্বাচিত হন। ১৮৬১ সালে নাইট উপাধি লাভ করেন এবং ১৮৬২ সালে রয়েল জিওগ্রাফিক্যাল সোসাইটির সহ-সভাপতি নির্বাচিত হন। ১৮৬৬ সালে লন্ডনে মৃত্যুবরণ করেন স্যার এভারেস্ট। ব্রাইটনের নিকটবর্তী হোভের এন্ড্রু'জ চার্চে তাকে সমাহিত করা হয়। তার ভ্রাতৃ কন্যা ম্যারি এভারেস্ট বুল বিখ্যাত গণিতজ্ঞ জর্জ বুলকে বিয়ে করেছিলেন। স্যার জর্জ এভারেস্টের গোত্রনামকে উচ্চারণ করা হয় /ˈiːvr[অসমর্থিত ইনপুট: 'ɨ']st/। পর্বতটি পরবর্তীতে তার নামে নামাঙ্কিত করা হয় – মাউন্ট এভারেস্ট, সাধারণভাবে উচ্চারণ করা হয় /ˈɛv[অসমর্থিত ইনপুট: 'ᵊ']r[অসমর্থিত ইনপুট: 'ɨ']st/। "FreeBMD Home Page"। www.freebmd.org.uk। সংগ্রহের তারিখ ২০২২-০৯-০২।  Claypole, Jonty (Director); Kunzru, Hari (Presenter) (২০০৩)। Mapping Everest (TV Documentary)। London: BBC Television। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Everest, Mount – Definitions from Dictionary.com আর্কাইভইজে আর্কাইভকৃত ৪ জুন ২০১২ তারিখে (Based on the Random House Unabridged Dictionary, © Random House, Inc. 2006) John Keay. 2000. The Great Arc. London: Harper Collins. আইএসবিএন ০-০০-২৫৭০৬২-৯. J. R. Smith. 1999. Everest – The Man and the Mountain. Caithness: Whittles Publishing. আইএসবিএন ১-৮৭০৩২৫-৭২-৯. চিসাম, হিউ, সম্পাদক (১৯১১)। "Everest, Sir George"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Photographs of Sir George Everest's house and laboratory, in Mussoorie, India
অ্যানা হ্যারিসন

অ্যানা হ্যারিসন (ইংরেজি পূর্ণনাম:Anna Tuthill Symmes Harrison,জুলাই ২৫,১৭৭৫ - ফেব্রুয়ারি ২৫, ১৮৬৪) মার্কিন যুক্তরাষ্ট্রের রাষ্ট্রপতি উইলিয়াম হেনরি হ্যারিসনের সহধর্মিণী এবং মার্কিন রাষ্ট্রপতি বেঞ্জামিন হ্যারিসনের পিতামহী। তিনি মার্কিন ফার্স্ট লেডি হলেও কখনোই হোয়াইট হাউজে প্রবেশ করেননি। Original text based on White House biography ওয়েব্যাক মেশিনে আর্কাইভকৃত ২৭ জানুয়ারি ২০০১ তারিখে Anna Harrison at Findagrave
জন ন্যাশ (দ্ব্যর্থতা নিরসন)

জন ন্যাশ দ্বারা বোঝানো যেতে পারেঃ জন ন্যাশ (এমপি) (১৫৯০–১৬৬১), ইংরেজি বণিক ও রাজনীতিবিদ যিনি ১৬৪০ থেলে ১৬৪৮ সালে হাউস অফ কমন্সে ছিলেন। জন ন্যাশ (স্থপতি) (১৭৫২–১৮৩৫), অ্যাংলো-ওয়েলশ স্থপতি। জন ন্যাশ রাউন্ড, মধ্য ১৯ শতকের কেন্টে সক্রিয় ইংরেজ স্থপতি জন ন্যাশ (ফুটবলার) (১৮৬৭–১৯৩৯), ইংরেজ ফুটবলার জন ন্যাশ (শিল্পী) (১৮৯৩–১৯৭৭), ইংরেজ চিত্রশিল্পী এবং খোদকার জন ন্যাশ (ক্রিকেট প্রশাসক) (১৯০৬–১৯৭৭), ইংরেজ ইয়র্কশায়ার কাউন্টি ক্রিকেট ক্লাবের সচিব, ১৯৩১–১৯৭১ জন ফ্রান্সিস ন্যাশ (১৯০৯–২০০৪), মার্কিন রেলপথ কার্যনির্বাহী জন ফর্ব্‌স ন্যাশ (জন্ম ১৯২৮), মার্কিন গণিতবিদ, অর্থনীতিতে নোবেল বিজয়ী ১৯৯৪, এ বিউটিফুল মাইন্ড শীর্ষক বই এবং চলচ্চিত্রের তার উপর লিখিত ও নির্মিত। জনি ন্যাশ (জন্ম ১৯৪০), আফ্রিকান-মার্কিন পপ গায়ক-গীতিকার জন ন্যাশ, ব্যারন ন্যাশ (জন্ম ১৯৪৯), ব্রিটিশ পিয়ার, সরকারের মন্ত্রী ও ব্যবসায়ী জন জে. ন্যাশ (মৃত্যু ১৯৮৯), আয়ারল্যান্ডের ফিয়ানা ফেইল রাজনীতিবিদ জন ন্যাশ (বাস্কেটবল), মার্কিন বাস্কেটবল কার্যনির্বাহী জ্যাক ন্যাশ (দ্ব্যর্থতা নিরসন) এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ফেনী বিমানঘাঁটি

ফেনী বিমানঘাঁটি বাংলাদেশে অবস্থিত একটি প্রাক্তন যুদ্ধকালীন যুক্তরাষ্ট্র বায়ুসেনার বিমানঘাঁটি যা বার্মা ক্যাম্পেইন ১৯৪৪-১৯৪৫ এর সময় ব্যবহৃত হয়েছিল। এটি এখন পরিত্যক্ত। ফেনী বিমানঘাঁটি দশম বায়ুসেনা ১২তম বোমারু গ্রুপের প্রাথমিক আবাস, যেটি দক্ষিণ ইতালির দ্বাদশ বায়ুসেনা থেকে পুনরায় নিয়োগের পর এ বিমানঘাঁটি থেকে বি-২৫ মিচেল মধ্যম বোমারু বিমান উড়িয়েছিল। গ্রুপটি ফেনী থেকে জুলাই ১৯৪৪ থেকে জুন ১৯৪৫ পর্যন্ত পরিচালিত হয়েছিল, ব্রিটিশ চতুর্দশ সেনাবাহিনীকে সমর্থন করে বার্মার উপর যুদ্ধ অভিযানে। ভারতের ইম্ফালে মিত্র বাহিনী যখন জাপানি আক্রমণের হুমকির সম্মুখীন হয়, তখন দলটি গোলাবারুদ এবং অন্যান্য রসদ সরবরাহ করে। বোমারু বিমানগুলি ছাড়াও, ৩য় রণরসদবাহী বায়ুসেনা (মূলত এয়ার ড্রপার কমানন্ডো দল) উপদল কর্তৃক স্থল বাহিনীকে সরবরাহ এবং গোলাবারুদ সরবরাহের জন্য ফেনী বিমানঘাঁটি ব্যবহার করেছিল। ফেনী একটি যোগাযোগ স্টেশনের পাশাপাশি একটি এয়ার টেকনিক্যাল সার্ভিস কমান্ড রক্ষণাবেক্ষণ ডিপো হিসাবেও ব্যবহৃত হত। ফেনী গার্লস ক্যাডেট কলেজ  এই নিবন্ধটিতে বিমান বাহিনী ঐতিহাসিক গবেষণা সংস্থা থেকে পাবলিক ডোমেইন কাজসমূহ অন্তর্ভুক্ত যা পাওয়া যাবে এখানে । Maurer, Maurer (১৯৬১)। Air Force Combat Units Of World War II। Washington, D.C.: U.S. Government Printing Office। ওসিএলসি 566017058। উদ্ধৃতি টেমপ্লেট ইংরেজি প্যারামিটার ব্যবহার করেছে (link) www.pacificwrecks.com - Fenny keyword search Eagle, Andrew (৮ নভেম্বর ২০১৩)। "Finding Feni"। The Daily Star। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পাখিফুল

পাখিফুল (বৈজ্ঞানিক নাম: Brownea Coccinea) একটি ফুল গাছ, ভেনেজুয়েলায় এ ফুল গোলাপ নামে পরিচিত। এটি সুপ্তি ফুল বলেও পরিচিত। প্রজাতিটি গায়ানা, ভেনেজুয়েলা, ব্রাজিল এবং ত্রিনিদাদ ও টোবাগো স্থানীয়। এটি সাধারণত জায়ারে, মরিশাস ও সেশেল সহ অন্যান্য দেশে চাষ করা হয়। ছোট ও চিরহরিৎ এক বৃক্ষ। ১২ থেকে ১৫ ফুট উঁচু।দেখতে ছোটখাটো অশোক গাছের মত। জানুয়ারি-ফেব্রুয়ারি মাসে এই গাছে ফুল ফুটে।ফল দুষ্প্রাপ্য। দাবাকলমে চাষ হয়। "USDA, ARS, National Genetic Resources Program. Germplasm Resources Information Network - (GRIN) Online Database."। ২০১১-০৬-০৫ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৫।  Roskov, Y.R. (নভেম্বর ২০০৫)। "ILDIS World Database of Legumes: draft checklist, version 10"। ২০০৭-০৫-০৯ তারিখে মূল থেকে আর্কাইভ করা। সংগ্রহের তারিখ ২০০৭-০৮-২৫।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) দ্বিজেন শর্মা লেখক; বাংলা একাডেমী ; ফুলগুলি যেন কথা; মে ১৯৮৮; পৃষ্ঠা- ২৯, আইএসবিএন ৯৮৪-০৭-৪৪১২-৭
নীলবনলতা

নীলবনলতা (বৈজ্ঞানিক নাম:Thunbergia grandiflora) হচ্ছে Acanthaceae পরিবারের একটি লতা। অন্যান্য আরো নাম-Bengal Clock Vine, Blue Trumpet Vine, Skay Flower. এটি চীন, ভারত, নেপাল, ইন্দো-চীন এবং মায়ানমার-এর স্থানীয় এবং অন্যত্র ব্যাপকভাবে প্রাকৃতিকভাবে জন্মে। এটি মূলত নেপাল, চীন, ইন্দোচীন, মায়ানমার ও অসমের স্থানীয় প্রজাতি। এটি অন্যত্রও প্রাকৃতিক হয়েছে। নীলবনলতা শক্ত লতার গাছ। সাধারণত ৮-১০ মিটার পর্যন্ত লম্বা হতে পারে। পাতারা প্রতিমুখ এবং সবৃন্তক। পত্রবৃন্ত ২.৫-৪ সেমি লম্বা ও কর্কশ হয়, পাতার গোড়া তাম্বুলাকার, পাতার উভয়দিক অমসৃণ, করতলাকারে ৫-৭টি শিরাযুক্ত, পাতার বোঁটা মোড়ানো ধরনের, আগা চোখা, পাতারা ১০ সেন্টিমিটারের মতো লম্বা হয়ে থাকে। পাতা দৈর্ঘ্যে ২০০ মি.মি. এবং প্রস্থে সর্বোচ্চ ৬০ মি.মি. হতে পারে। পাতার কিনারে লতি হয়। ফুল লম্বা ঝুলন্ত ডাঁটায় এক বা একাধিক। ফুল দেখতে ঘণ্টার গড়ন, দলনল সামান্য বাঁকা। পাপড়ি পাঁচটি। পাপড়ির রঙ হালকা নীল। পাপড়ি ৬ সেমি লম্বা। পুংকেশর ৪টি, অর্ধসমান, গলদেশের অভ্যন্তরের দিক বাঁকানো, পরাগধানী ৫-৯ মিলিমিটার লম্বা ও দীর্ঘায়িত। মার্চ হতে ডিসেম্বর মাস ফুল ফোঁটার সময়। ফল শক্ত ধরনের, ফল ৩-৫ সেমি দীর্ঘ হয়ে থাকে। মালয়েশিয়ায় এ গাছের পাতার ক্বাথ পেটের পীড়ায় কাজে লাগে। বংশবিস্তার বীজ ও কলমে। বাগানের চারদিকে আলংকারিক বেড়া হিসেবে দৃষ্টিনন্দন। "Thunbergia grandiflora"। Australian Plant Name Index (APNI), IBIS database। Centre for Plant Biodiversity Research, Australian Government, Canberra। সংগ্রহের তারিখ ৮ জানুয়ারি ২০১৩। [স্থায়ীভাবে অকার্যকর সংযোগ] "Thunbergia grandiflora"। Weed Identification। Australian Weeds Committee। ৩ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৩।  "Taxon: Thunbergia grandiflora Roxb."। Germplasm Resources Information Network (GRIN)। United States Department of Agriculture, Agricultural Research Service, Beltsville Area। ১৯ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৩।  Johnston, Craig A; Stevens, Brian; Foreyt, John P (২০১৩)। "The Role of Low-calorie Sweeteners in Diabetes"। US Endocrinology। 09 (01): 13। আইএসএসএন 1758-3918। ডিওআই:10.17925/use.2013.09.01.13।  দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৭৫। নীল বনলতা[স্থায়ীভাবে অকার্যকর সংযোগ], মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ১৭-০৫-২০১২ খ্রিস্টাব্দ। উইকিমিডিয়া কমন্সে নীলবনলতা সংক্রান্ত মিডিয়া রয়েছে। Illustration and description in The Botanical Register: Consisting of coloured figures of exotic plants cultivated in British gardens; with their history and mode of treatment: plate 495। ১৮২০।  |শিরোনাম= অনুপস্থিত বা খালি (সাহায্য)
তেজগাঁও বিমানবন্দর

তেজগাঁও বিমানবন্দর বাংলাদেশের রাজধানী ঢাকার মিরপুর ও তেজগাও এলাকার মধ্যবর্তী স্থানে অবস্থিত।বর্তমানে তেজগাঁও বিমানবন্দরে বাণিজ্যিক উড়োজাহাজ ওঠানামা করে না। কিন্তু সরকারিভাবে এটি এখনও বিমানবন্দর। ১৯৮১ সালে হজরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। এটি এখন বাংলাদেশ বিমান বাহিনীর একটি সামরিক ঘাঁটি। এই ঘাঁটির নাম বিএএফ ঘাঁটি বাশার। বিমান বাহিনীর হেলিকপ্টার ও সামরিক বিমান উঠানামাসহ প্রশিক্ষণ এই ঘাঁটিতে হয়ে থাকে। বাংলাদেশ বিমান বাহিনীর পাশাপাশি, বাংলাদেশ সেনাবাহিনীও এই সামরিক ঘাঁটিটি ব্যবহার করে থাকে। ১৯৪১ সালে এই বিমানবন্দরের নির্মাণ কাজ শুরু হয়। ১৯৪৩ সালে নির্মাণাধীন তেজগাঁও বিমানবন্দরে একটি হালকা যুদ্ধবিমান অবতরণ করে। দ্বিতীয় বিশ্বযুদ্ধ চলাকালে তৎকালীন ব্রিটিশ শাসকরা আকাশপথে যুদ্ধের জন্য এই বিমানবন্দর নির্মাণ করে। ১৯৪৫ সালে দ্বিতীয় বিশ্বযুদ্ধ শেষ হওয়ার পর এটি বেসামরিক বিমান পরিবহন বন্দর হিসেবে চালু হয়। ১৯৮১ সালে বর্তমান হযরত শাহজালাল আন্তর্জাতিক বিমানবন্দর চালু হওয়ার আগ পর্যন্ত এটি দেশের প্রধান বিমানবন্দর হিসেবে ব্যবহৃত হয়ে আসছিল। ১৯৮১ সালে নতুন বিমানবন্দর চালু হওয়ার পর বাংলাদেশ বিমানবাহিনী তেজগাঁও বিমানবন্দরটি পরিচালনার দায়িত্ব নেয়। ১৯৮৮ সালের আগস্টে এইচ এম এরশাদ তেজগাঁও বিমানবন্দরটি পরিত্যক্ত ঘোষণার সিদ্ধান্ত দেন। তেজগাঁও বিমানবন্দরটি এখনো সরকারিভাবে বিমানবন্দর হিসেবে স্বীকৃত হলেও বিমানবাহিনীর হেলিকপ্টার ওঠানামার কাজেই এটি ব্যবহার করা হয়। এ ছাড়া দু-একটি বেসরকারি উড়োজাহাজ প্রশিক্ষণ কোম্পানি এটিকে ব্যবহার করে থাকে। বর্তমানে তেজগাঁও বিমানবন্দরটি বাংলাদেশ বিমানবাহিনীর বাশার বেসের অংশ। তেজগাঁও বিমানবন্দর সচল বিমানঘাঁটি হিসেবে বাংলাদেশ বিমানবাহিনী ও সেনাবাহিনীর এয়ারকোর ব্যবহার করে থাকে। বিমানবাহিনী ও সেনাবাহিনী যৌথভাবে সব ধরনের হেলিকপ্টার, প্রশিক্ষণ বিমান, জেটবিমান এবং বৃহদাকার পরিবহন বিমান (চার ইঞ্জিনবিশিষ্ট সি-১৩০) পরিচালনা করে থাকে। ১৯৭৭ সালের ২৮ সেপ্টেম্বর জাপান এয়ারলাইনস এর একটি বিমান হাইজ্যাক করে ঢাকায় নিয়ে এসেছিল রেড আর্মি নামের একটি সশস্ত্র গ্রুপ। জিম্মি করেছিল বিমানের যাত্রীদের। জাপানের বর্তমান ক্ষমতাসীন দল ডেমোক্রেটিক পার্টির নেতৃস্থানীয় সাংসদ হাজিমে ইশি, সংসদীয় উপ-পররাষ্ট্রমন্ত্রী হিসেবে সমস্যার সমাধান খুঁজে নিতে বেশ কিছুদিন তখন বাংলাদেশে থেকেছিলেন। "শুধু নামেই তেজগাঁও বিমানবন্দর!"। banglanews24.com। সংগ্রহের তারিখ ২০২৩-০৮-১০।  "সংরক্ষণাগারভুক্ত অনুলিপি"। ৩১ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২৫ মে ২০১২।  "সংরক্ষণাগারভুক্ত অনুলিপি"। ১৯ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৪।  VGTJ সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা
এটিএম হামিদুল হোসেন

এটিএম হামিদুল হোসেন (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। এ টি এম হামিদুল হোসেনের জন্ম বগুড়া জেলার সদর উপজেলায়। তার বাবার নাম আবদুল আজিজ এবং মায়ের নাম মনোয়ারা হামিদ। তার স্ত্রীর নাম আজিজুন নেছা শাম্মী। তাদের এক মেয়ে ও এক ছেলে। এ টি এম হামিদুল হোসেন ১৯৭১ সালে শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে প্রশিক্ষণ নিয়ে যুদ্ধ করেন ৭ নম্বর সেক্টরের তপন সাব-সেক্টরে। ১৯৭৪ সালে বাংলাদেশ সেনাবাহিনীতে যোগ দেন। ১৯৭৫ সালে কমিশন্ড লাভ করেন। ১৯৮৯ সালে তাকে মেজর হিসেবে অকালীন অবসর দেওয়া হয়। ১৯৭১ সালের ২২ নভেম্বর দিনাজপুর জেলার ফুলবাড়ীতে পাকিস্তান সেনাবাহিনীর প্রতিরক্ষা অবস্থান রেকি করার পর যুদ্ধ-পরিকল্পনা তৈরি হলো। মুক্তিবাহিনী ও মিত্রবাহিনী যৌথভাবে সেখানে আক্রমণ করবে। সিদ্ধান্ত হলো, প্রথম আক্রমণের সম্মুখদল হিসেবে থাকবে মিত্রবাহিনীর দুটি দল। এই দুই দলের মধ্যে এ টি এম হামিদুল হোসেন তার সহযোদ্ধাদের নিয়ে থাকবেন। তিনি মুক্তিবাহিনীর নেতৃত্ব দেবেন। পেছনে থাকবে মিত্রবাহিনীর অপর দুটি দল। সকাল থেকে শুরু হলো যুদ্ধের প্রস্তুতি। রাত ৯-১০টার মধ্যে মধ্যেই সবাই তৈরি হলেন। আক্রমণের জন্য যাত্রার নির্ধারিত সময় রাত ১১টা। এফইউপিতে (ফর্মি আপ প্লেস) পৌঁছার সময় রাত সাড়ে চারটা। আক্রমণের সময় ভোর সাড়ে পাঁচটা। শীতের অন্ধকার রাত। চারদিক নিস্তব্ধ। মুক্তিযোদ্ধা ও মিত্রবাহিনীর সেনারা অ্যাসেম্বলি এরিয়ায় সমবেত হলেন নির্ধারিত সময়েই। তখন রাত আনুমানিক তিনটা। সেখানে কিছুক্ষণ যাত্রাবিরতি দিয়ে রওনা হলেন এফইউপির উদ্দেশে। তারা খুব সতর্কভাবে এগোতে থাকলেন কোনো প্রকার শব্দ না করে। মুক্তিযোদ্ধা ও মিত্রবাহিনী সব মিলে প্রায় ৭০০ জন। কারও মুখে কোনো কথা নেই। শুধু ইশারায় কাজ হচ্ছে। চলতি পথে ছায়ামূর্তি দু-একজন মাঝেমধ্যে ফিসফিস করে পাশের কাউকে জিজ্ঞেস করছেন কে কোন দলের। নির্ধারিত সময়ের মধ্যেই মুক্তিযোদ্ধা ও মিত্রবাহিনীর সেনারা এফইউপিতে অবস্থান নিলেন। তারপর সময় দ্রুত গড়াতে থাকল। এইচ আওয়ার (আক্রমণের সময়) আর মাত্র তিন মিনিট। এ টি এম হামিদুল হোসেন সহযোদ্ধাদের নিয়ে উঠে দাঁড়ালেন। হাতে অস্ত্র, ট্রিগার হাতে সবেমাত্র পা বাড়িয়েছেন—এমন সময় নিস্তব্ধতা ভেদ করে বিকট শব্দ। আক্রমণের তখনো আড়াই মিনিট বাকি। মিত্রবাহিনীর একজন সৈনিকের হাত থেকে উত্তেজনায় পিনখোলা গ্রেনেড মাটিতে পড়ে এই বিপত্তি। গ্রেনেড বিস্ফোরণের বিকট শব্দে পাকিস্তানি সেনারা বুঝে গেল তাদের ওপর আক্রমণ আসন্ন। সঙ্গে সঙ্গে তারা আক্রমণ শুরু করল। ওদের সব বাংকার থেকে মেশিনগান, লাইট মেশিনগান ও অন্যান্য স্বয়ংক্রিয় অস্ত্রের বৃষ্টির মতো গুলিবর্ষণ শুরু হলো। মাথার ওপর দিয়ে হাজার হাজার গুলি যাচ্ছে। এ টি এম হামিদুল হোসেন তাতে বিচলিত হলেন না। সহযোদ্ধাদের নিয়ে মাটি কামড়ে পড়ে থাকলেন। এমন সময় মিত্রবাহিনীর পক্ষ থেকে শুরু হলো গোলাবর্ষণ। প্রথম লেয়ার শেষ হওয়ামাত্র মুক্তিযোদ্ধারা এ টি এম হামিদুল হোসেনের নেতৃত্বে জয় বাংলা চিৎকার দিয়ে গুলি করতে করতে ধাবিত হলেন পাকিস্তানি অবস্থানের দিকে। শুরু হলো ডগফাইট। একটু পর মুক্তিযোদ্ধারা পাকিস্তান সেনাবাহিনীর বাংকারগুলোতে গ্রেনেড চার্জ করতে শুরু করলেন। কয়েকটি বাংকার ধ্বংস হয়ে গেল। কিছুক্ষণের মধ্যেই গোটা পাকিস্তানি প্রতিরক্ষা মুক্তিযোদ্ধাদের দখলে এল। সেদিন সূর্য ওঠার আগেই ফুলবাড়ির অপারেশন শেষ হয়। এ যুদ্ধে আটজন মুক্তিযোদ্ধা শহীদ হন। বীর বিক্রম দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৫-২০১২[স্থায়ীভাবে অকার্যকর সংযোগ]
ফাহমিদা মির্জা

ড. ফাহমিদা মির্জা (জন্ম: ডিসেম্বর ২০, ১৯৫৬) পাকিস্তানের প্রথম নারী স্পীকার ও পেশায় একজন চিকিৎসক। তিনি মুসলিম বিশ্বের প্রথম নারী স্পীকার। লাহোরে লিয়াকত মেডিকেল কলেজ থেকে তিনি চিকিৎসা ডিগ্রি লাভ করেন। Woman elected Pakistani speaker BBC News, March 19, 2008 "Speaker's Profile"। National Assembly of Pakistan। ২৯ মার্চ ২০১০ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১০।
ফজলুল হালিম চৌধুরী

ফজলুল হালিম চৌধুরী (জন্ম: ১ আগস্ট, ১৯৩০ - মৃত্যু: ৯ এপ্রিল, ১৯৯৬) ঢাকা বিশ্ববিদ্যালয়ের সাবেক উপাচার্য এবং বাংলাদেশ বিজ্ঞান একাডেমির একজন ফেলো। তিনি বাংলাদেশে ভৌত রসায়ন বিকাশে অগ্রণী অবদান রেখেছেন, ২০ টিরও বেশি নিবন্ধ প্রকাশ করেছেন। সেলুলোজ ফাইবার (বিশেষত পাট), পলিলেক্ট্রোলাইটস এবং প্রোটিন নিয়ে কাজ করেছিলেন। ১৯৩০ সালের ১ আগস্ট বেঙ্গল প্রেসিডেন্সির কুমিল্লা জেলার কুুঞ্জ শ্রীপুর গ্রামে জন্মগ্রহণ করেন। তার পিতা আবদুল আজিজ চৌধুরী একজন শিক্ষাবিদ, মাতা আফিফা খাতুন। অধ্যাপক সাদেকা হালিম তার কন্যা।   তিনি ঢাকা বিশ্ববিদ্যালয়ের রসায়ন বিভাগ থেকে প্রথম শ্রেণিতে প্রথম স্থান অর্জন করে বিএসসি ডিগ্রি অর্জন করেন এবং ১৯৫১ সালে প্রথম শ্রেণিতে প্রথম স্থান অর্জন করে এমএসসি ডিগ্রি অর্জন করেন। তিনি ১৯৫৬ সালে ম্যানচেস্টার বিশ্ববিদ্যালয় থেকে ডক্টরেট ডিগ্রি অর্জন করেন। তিনি ১৯৫২ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন। ১৯৫৬ সালে তিনি সহকারী অধ্যাপক পদে উন্নীত হন। ১৯৫৮ সালে তিনি রাজশাহী বিশ্ববিদ্যালয়ে রীডার হিসেবে যোগদান করেন এবং ১৯৬৩ সালে অধ্যাপক পদে উন্নীত হন। তিনি ১৯৬৭ সালে রাজশাহী বিশ্ববিদ্যালয়ে ফলিত রসায়ন বিভাগ প্রতিষ্ঠা করেন। ১৯৭২ সালে তিনি রাজশাহী বিশ্ববিদ্যালয়ের বিজ্ঞান অনুষদের ডীন নির্বাচিত হন। তিনি ১৯৭৬ সালে ঢাকা বিশ্ববিদ্যালয়ে ফিরে এসে উপাচার্য হিসেবে নিযুক্ত হন এবং ১৯৮৩ সাল পর্যন্ত তিনি উপাচার্যের দায়িত্ব পালন করেন। এছাড়া তিনি বাংলাদেশ রসায়ন সমিতির সভাপতির দায়িত্ব পালন করেন। "List of Fellows"। Bangladesh Academy of Sciences। ১৮ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৬ জুন ২০২০।  আমার বাবা ফজলুল হালিম চৌধুরী, বাংলাদেশ প্রতিদিন, ৯ এপ্রিল ২০১৪ "সংরক্ষণাগারভুক্ত অনুলিপি"। ২৭ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।  http://www.rubd.net/faculty/faculty-of-science/100-department-of-applied-chemistry-and-chemical-technology.html[স্থায়ীভাবে অকার্যকর সংযোগ] "সংরক্ষণাগারভুক্ত অনুলিপি"। ৬ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ২৭ মে ২০১২।  Fazlul Halim Chowdhury’s death anniv today[স্থায়ীভাবে অকার্যকর সংযোগ] বাবার জন্য শ্রদ্ধাঞ্জলি[স্থায়ীভাবে অকার্যকর সংযোগ]
সেবা খাত

সেবা খাত হলো প্রচলিত অর্থনৈতিক ক্ষেত্রতত্ত্বের তৃতীয় পর্যায়ের খাত। সেবা খাত মূলত সেবা প্রদান করে থাকে, কিন্তু কোনো কিছু উৎপাদন করে না। খুচরা বিক্রয়, ব্যাংক, বিমা, হোটেল, রিয়েল স্টেট, শিক্ষা, স্বাস্থ্য, সামাজিক কর্মকাণ্ড, কম্পিউটার সেবা, বিনোদন, প্রচার মাধ্যম, যোগাযোগ, বিদ্যুৎ, গ্যাস, পানি সরবরাহ ইত্যাদি কাজ সেবাখাতের অন্তর্ভুক্ত। সেবাখাত অর্থনীতির একটি গুরুত্বপূর্ণ অংশ। যেমন: বাংলাদেশের জিডিপিতে সেবা খাতের অবদান সবচেয়ে বেশি। অস্ট্রেলিয়াতে সব ধরনের ব্যবসায় সেবাখাতের অর্জন প্রায় ৮৫%। সব ধরনের কর্মজীবীদের মধ্যে প্রায় ৮৬% সেবাখাতে নিয়োজিত রয়েছে। ভারতের সেবাখাতের ব্যবসায় থেকে জিডিপির প্রায় ৫৫% অর্জিত হয়ে থাকে। এদেশের কম্পিউটার সফটওয়্যার ব্যবসায় প্রতিবছর ৩৫% হারে বৃদ্ধি পেয়ে চলছে। ব্যবসার অনেক ক্ষেত্রকে মেধাভিত্তক অর্থনীতি নামে অভিহিত করা হয়। তারা অন্যান্য ব্যবসায় দূরে সরিয়ে রেখে তাদের ক্রেতাদের চাহিদা মোতাবেক দ্রুত ও কম মূল্যে সেবা প্রদান করে থাকে।   এক্ষেত্রে একটি ভালো উদাহরণ হচ্ছে ব্যাংক, যা বিংশ শতকের শেষ দিকে ব্যাপক পরিবর্তনের মধ্য দিয়ে অগ্রসর হয়েছে। তথ্য ও যোগাযোগ প্রযুক্তি ব্যবহারের মাধ্যমে ব্যাংকগুলো প্রচুর পরিমাণে কর্মী নিয়োগ কমিয়ে এনেছে এবং ব্যাংক সেবার ব্যয় সর্বনিন্ম স্তরে নিয়ে এসেছে। উদাহরণ হিসেবে স্বয়ংক্রিয় গণনা যন্ত্রের কথা বলা যায়, যার সাহায্যে বিভিন্ন স্থানে সপ্তাহের সাত দিনই ২৪ ঘণ্টা গ্রাহকদের সেবা প্রদান করা সম্ভব হচ্ছে। এর পূর্বে যখন ব্যাংকগুলো খোলা হতো, তখনই কেবলমাত্র সেবা পাওয়া যেতো। অনেক ব্যাংক ও বিল্ডিং সোসাইটি পরস্পর মিলিত হয়ে সর্ব্ নিম্ন খরচে ব্যাপকভাবে সেবা প্রদান করে অধিক মুনাফা করে যাচ্ছে। এ পদ্ধতির মূল চাবিকাঠি হচ্ছে তাদের ক্রেতাদের সম্পর্কিত তথ্য সংগ্রহ ও নতুন নতুন সেবা নিয়ে তাদের নিকট সবসময় হাজির থাকা।
সুমাইয়া কাজী

সুমাইয়া কাজী (পুরোনামঃ সুমাইয়া আন্দালিব কাজী; জন্মঃ ১৭ জুলাই ১৯৮২) হলেন জন্মসূত্রে বাংলাদেশী একজন মার্কিন নাগরিক এবং বিখ্যাত নারী উদ্যোক্তা। তার পৈতৃক নিবাস ফেনী শহরে। তিনি সংবাদসংস্থা রয়টার্স এবং ক্লাউট কর্তৃক প্রকাশিত বিশ্বের সেরা প্রভাবশালী ৫০ উদ্যোক্তা-র তালিকায় ১৬ নম্বরে অবস্থান করছেন। বাবা ডক্টর নিজাম উদ্দিন কাজী, মা মেরিনা কাজী তটিনি। দুই ভাই, দুই বোনের মধ্যে সুমাইয়া সবার বড়। তার পৈতৃক বাড়ি বাংলাদেশে ফেনীর জেলা শহরে হলেও জন্ম, বেড়ে ওঠা যুক্তরাষ্ট্রের লস এনঞ্জেলেস। এখন তিনি কর্মসূত্রে থাকছেন যুক্তরাষ্ট্রের ক্যালিফোর্নিয়ার সানফ্রান্সিসকো বে-এলাকায়। ইউনিভার্সিটি অব ক্যালিফোর্নিয়া, বার্কলে থেকে মার্কেটিং এবং স্ট্যাটেজিক প্লানিংয়ে উচ্চতর ডিগ্রি অর্জন করেন সুমাইয়া। তিনি লেখা পড়া শেষ করে সান মাইক্রোসিস্টেম্স নামক একটি প্রতিষ্ঠানে সিনিয়র সোস্যাল মিডিয়া ম্যানেজার হিসেবে কাজে যোগ দেন। ২০০৫ সালে তিনি প্রতিষ্ঠা করেন ‘কালচারাল কানেক্ট ডট কম’ (টিসিসিসি) নামের প্রতিষ্ঠান। টিসিসিসি থেকে প্রকাশিত হচ্ছে পাঁচটি সাপ্তাহিক ই-ম্যাগজিন। ম্যাগাজিনগুলো হচ্ছে, দ্যা দেশি কানেক্ট, দ্যা মিডলইস্ট কানেক্ট,দ্যা এশিয়া কানেক্ট,দ্যা ল্যাটিন কানেক্ট,দ্যা আফ্রিকান কানেক্ট। ২০০৬ সালেও বিজনেস উইক ম্যাগাজিন কর্তৃক আমেরিকায় অনূর্ধ্ব ২৫ বছর বয়সী সেরা উদ্যোক্তার তালিকায় স্থান পান সুমাইয়া কাজী।[তথ্যসূত্র প্রয়োজন] ওই বছর সেই ম্যাগাজিনে প্রকাশিত বিশ্বের সেরা ৭৫ জন মহিলা উদ্যোক্তার একজন নির্বাচন হন সুমাইয়া। এছাড়াও তিনি যুক্তরাষ্ট্রের বিজনেস উইক ম্যাগাজিন ও কালার লাইট ম্যাগাজিন থেকে ‘সেরা তরুণ উদ্যোক্তা’ পুরস্কারসহ বেশ কয়েকটি পুরস্কার অর্জন করেছেন। পেয়েছেন সিএনএনের ‘ইয়ং পারসন হু রকস’ এবং কালার লাইট ম্যাগাজিনের সেরা তরুণ উদ্যোক্তা পুরস্কার। "বিশ্বের প্রভাবশালী ৫০ উদ্যোক্তার তালিকায় বাংলাদেশী নারী | Khobor24"। web.archive.org। www.khobor24.com। ২০১২-০৩-০১। Archived from the original on ২০১২-০৩-০১। সংগ্রহের তারিখ ২০২১-১০-২৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "সংরক্ষণাগারভুক্ত অনুলিপি"। ২০১২-০৭-০৫ তারিখে মূল থেকে আর্কাইভ করা। সংগ্রহের তারিখ ২০১২-০৫-২৭।  "বাংলানিউজ ২৪ ডট কম"। ২০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৩।  দৈনিক প্রথম আলো[স্থায়ীভাবে অকার্যকর সংযোগ]
ক্লাস্টার কম্পিউটিং

ক্লাস্টার কম্পিউটিং: নেটওয়ার্কের পত্রিকা, সফটওয়্যার সরঞ্জাম এবং অ্যাপ্লিকেশন হল সমান্তরাল প্রক্রিয়াকরণ, কম্পিউটিং বিতরণ পদ্ধতি, এবং কম্পিউটার যোগাযোগ নেটওয়ার্কের জন্য একটি পত্রিকা। Communication Networks কম্পিউটার ক্লাস্টারিং এর সব সংস্করণ
ইকবাল সোবহান চৌধুরী

ইকবাল সোবহান চৌধুরী (জন্ম: ১ এপ্রিল, ১৯৪৯) বাংলাদেশের একজন সাংবাদিক এবং বাংলাদেশ থেকে প্রকাশিত দ্য ডেইলি অবজারভারের সম্পাদক। তিনি বাংলাদেশের প্রধানমন্ত্রী শেখ হাসিনার তথ্য উপদেষ্ঠা হিসেবে দায়িত্ব পালন করছেন। ইকবাল সোবহান ১৯৭১'র মে মাসে পাকিস্তান অবজারভারে শিক্ষানবিশ রিপোর্টার হিসেবে কাজ শুরু করেন ও সেপ্টেম্বরে স্থায়ী হন। ১৯৭৮ সালে যুদ্ধাপরাধী গোলাম আযমের নাগরিকত্বের দাবিতে বিবৃতি প্রদান করে সমালোচিত হন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। তিনি বর্তমানে ডিবিসি নিউজের সভাপতি। তিনি বাংলাদেশ ফেডারেল সাংবাদিক ইউনিয়নের (বিএফইউজে) সভাপতি ও বাংলাদেশ সংবাদ সংস্থার (বাসস) পরিচালনা বোর্ডের চেয়ারম্যান ছিলেন। ফেনী জেলার ফেনী সদর উপজেলা ফতেহপুর গ্রামে ১ এপ্রিল ১৯৪৯ সালের ইকবাল সোবহান চৌধুরী জন্মগ্রহণ করেন। ঢাকা বিশ্ববিদ্যালয় রাষ্ট্রবিজ্ঞান বিষয়ে স্নাতক ও লোক প্রশাসনে স্নাতকোত্তর করেছেন তিনি। ১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি। গত জাতীয় সংসদ নির্বাচনে তিনি আওয়ামী লীগের মনোনয়ন নিয়ে ফেনী থেকে নির্বাচন করেন। প্রকাশনার ৬১ বছরের মাথায় দেশের প্রাচীন ইংরেজি দৈনিক বাংলাদেশ অবজারভার বন্ধ হয়ে যাবার পর দৈনিক আমাদের সময়ে উপদেষ্টা হিসেবে কর্মরত আছেন। তার সম্পাদনায় জাতীয় ইংরেজি দৈনিক পত্রিকা শিগগিরই বাজারে আসছে। নাম দ্য ডেইলি অবজারভার। ইকবাল ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফেনী-২ আসন থেকে নির্বাচনে অংশ নিয়ে পরাজিত হয়েছিলেন। "barta24.net"। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১২।  "ইকবাল সোবহান চৌধুরী শেখ হাসিনার তথ্য উপদেষ্টা হলেন"। প্রথম আলো। সংগ্রহের তারিখ ২০১৮-০৫-০৬।  "mediabangladesh.com"। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৮।  উইকিমিডিয়া কমন্সে ইকবাল সোবহান চৌধুরী সংক্রান্ত মিডিয়া রয়েছে।